Atelierele bibliotecii, 13-18 noiembrie 2023
2023-11-13 08:00 - 2023-11-18 19:00 (Europe/Helsinki) | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Atelierele săptămânii 20-25 noiembrie
2023-11-20 08:00 - 2023-11-25 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Cartea Vie a Profesiei 2023
2023-11-22 11:00 - 14:00 | Casa Tineretului Brăila
Biblioteca Județeană “Panait Istrati” organizează în data de 22 noiembrie la Casa Tineretului, între orele 11.00-14.00, proiectul CARTEA VIE A PROFESIEI, ediția a V-a. Proiectul se adresează elevilor din clasele a XI-a și a XII-a, oferindu-le acestora posibilitatea să intre în contact cu profesioniști din diverse domenii care îi pot îndruma în alegerea viitoarei profesii.
Vor fi prezenți 40 de specialiști care practică meserii precum: polițist, militar, medic, asistent, avocat, procuror, judecător, grafician, speaker motivațional, web designer, profesor, specialist IT, psiholog, farmacist, actor/regizor, pompier, jurnalist, specialist marketing digital, designer vestimentar și multe alte profesii. La această ediție au confirmat participarea elevi din 12 licee brăilene însoțiți de profesori.
Tinerii au posibilitatea de a afla răspunsuri sincere și directe la întrebări precum: Cât de bine plătită este această meserie? Cât de ușor se obține un post în domeniu, care sunt studiile necesare? Care sunt satisfacțiile sau dezamăgirile întâmpinate?

Organizatori eveniment: Roxana Neagu, Laura Caplea, Leonard Neculae.

Vă amintim că la ultima ediție a proiectului din 2022 au participat aproximativ 1.000 de persoane (elevi, profesori și lectori), evenimentul bucurându-se de mare succes de la an la an.

Paul Munteanu - dublă lansare de carte
2023-11-24 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 24 noiembrie 2023, începând cu ora 17.00, vă invităm la Biblioteca Județeană Brăila la dubla lansare de carte „Reflecții asupra vieții” și „Ghid al monumentelor de cultură și de artă din România” de Paul Munteanu. Vorbesc despre cărți profesorii: Paula Olșanschi și Octavian Osanu. Moderează: Dragoș Adrian Neagu, directorul bibliotecii.
Lucrarea „Reflecții asupra vieții” cuprinde o serie de cugetări și maxime legate de muncă și viață care sunt ușor de reținut de către generația tânără căreia autorul se adresează, în calitate de fost profesor cu ani mulți la catedră. „Temele tratate nu pot înlocui dezbaterile de la orele de dirigenție. Sper ca lucrarea să contribuie la formarea profilului moral al fiecărui tânăr în concordanță cu stadiul actual al evoluției societății ” ne spune autorul în introducerea volumului.
În „Ghidul monumentelor de cultură și de artă din România” cititorii pot descoperi informații complete și ilustrații despre monumente arhitectonice, cetăți și castele, statui și grupuri statuare, monumente dedicate eroilor neamului din diverse provincii istorice și județe ale țării. Fără a epuiza inventarul acestor monumente, ghidul poate fi de folos unui turist mai mult sau mai puțin avizat, dar și celor interesați de cunoașterea acestor nepreţuite comori, fără de care studiul civilizației românești nu este de conceput.

Vă așteptăm!

Ateliere 27-29 noiembrie
2023-11-27 08:00 - 2023-11-29 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Lumea în culorile copilăriei - lansare de carte
2023-11-29 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Grupul artistic de copii NINO NINO, care activează în cadrul Secției de Împrumut Cărți pentru Copii.Ludotecă publică la Editura Leviathan o nouă carte Lumea în culorile copilăriei cu ajutorul părinţilor şi al Asociaţiei Culturale Leviathan. Grupul este coordonat de scriitorul Lică Barbu, iar în urmă cu doi ani a mai lansat o carte Nino Nino şi poveştile copilăriei, la aceeaşi editură.
Așadar, vă invităm miercuri, 29 noiembrie 2023, începând cu ora 17.00, la Sala de Lectură a Bibliotecii Judeţene Panait Istrati la lansarea acestei cărţi – un album cu desene care s-au bucurat de multe aprecieri din partea unor artiști plastici brăileni. Cu acest prilej are loc și Festivitatea de premiere a câștigătorilor Concursului de desene și compuneri Oraşul tău, oraşul meu, desfășurat la Ludotecă în perioada octombrie – noiembrie a.c., coordonat de Doinița Stanciu, bibliotecar. Vă aşteptăm cu drag să ne bucurăm de lucrările copiilor noştri din Brăila!

Premiere Concurs "Orașul meu, Orașul tău"
2023-11-29 17:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Miercuri, 29 noiembrie 2023, ora 17.00, Biblioteca Judeţeană ,,Panait Istrati” Brăila vă invită la un dublu eveniment:
– Lansarea cărţii ,,Lumea în culorile copilăriei”, o carte cu desenele copiilor de la Grupul de copii NINO NINO însoţită de un scurt moment artistic interpretat de copiii din acest grup,
– Festivitatea de premiere a participanţilor la Concursul ,,Oraşul tău, oraşul meu”.
Dans cu voie bună, joacă, pizza și un mic concurs cu premii vor completa acest eveniment minunat special pregătit pentru copiii brăilenilor.
Vă aşteptăm cu drag!

Atelierele bibliotecii, 4-8 decembrie
2023-12-04 08:00 - 2023-12-08 19:00

Noutăți editoriale în anul 2023
2023-12-05 08:00 - 17:00
Ca o tradiție a Bibliotecii Judeţene „Panait Istrati” Brăila, expoziția propusă la începutul lunii decembrie intitulată „Noutăți editoriale în anul 2023”, aduce în atenția iubitorilor de carte cele mai recente volume intrate în colecțiile noastre. Domeniile enciclopedice sunt specifice bibliotecii cu titluri apărute la edituri reprezentative cum sunt: Editura Trei, Polirom, Nemira, Humanitas, Corint Books, Litera, dar și edituri locale, dintre care amintim: Dunărea, Proilavia, Istros.
Vă invităm în sediul Clădirii de Patrimoniu al instituției în perioada 6 -19 decembrie să vă bucurați răsfoind cărțile aflate în vitrinele expoziției.
Camelia Aurelia Cherciu, bibliotecar

Egalitatea de gen în școli
2023-12-08 16:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vineri, 8 decembrie, începând cu ora 16.00, oricine este interesat de acest subiect este așteptat la Centrul Multicultural Dunărea din cadrul Bibliotecii Județene Brăila la o discuție provocatoare care va genera schimbări pozitive privind incluziunea în peisajul educațional.
„În cadrul acestui eveniment puteți descoperi cum poate fiecare dintre noi să conteste stereotipurile și să demonteze prejudecățile. De aceea vă invităm sa veniți în număr cat mai mare, să faceți parte din această conversație vitală, în care fiecare participant contribuie la modelarea unui viitor în care toți, indiferent de gen, putem prospera” – ne spune coordonatoarea acestei întâlniri, Constantin Andra Maria, ambasador Girl Up România.

Atelierele săptămânii 11-15 decembrie 2023
2023-12-11 08:00 - 2023-12-15 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

ÎNVĂȚAREA FĂRĂ VÂRSTĂ, lansare de carte
2023-12-13 16:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Miercuri, 13 decembrie 2023, începând cu ora 16.00, la Biblioteca Judeteana „Panait Istrati” Braila are loc evenimentul de lansare al volumului ”Învățarea fără vârstă. O poveste adevărată pentru seniori”, ediția a II-a, autor Violeta Pușcașu.
Prezintă: Doina Focșa
Moderează: dr. Eduard Claudiu Brăileanu
„Cartea semnată de prof. univ. dr. Violeta Pușcașu nu este doar o mică istorie a apariţiei Universităților vârstei a 3-a în România și nici un simplu îndreptar de îmbătrânire, ci un argument puternic că învăţarea nu are vârstă. În multe țări europene acestea au existat încă din anii ’80, dar necesitatea lor a devenit din ce în ce mai clară într-o lume caracterizată de schimbări demografice și de rapide transformări în tehnologie și știință”, spune în prefața cărții Carmen Stadelhofer, preşedintele Institutului pentru învăţare virtuală şi reală în educaţia adulţilor, Ulm, Germania.
Vă așteptăm la sala Fănuș Neagu, Piața Poligon nr. 4!

Atelierele săptămânii 18-22 decembrie 2023
2023-12-18 08:00 - 2023-12-22 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Constantin Boer Dondoș - in memoriam
2023-12-18 17:00 - 18:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Vă invităm luni, 18 decembrie 2023, ora 17.00, la Centrul Multicultural „Dunărea” din cadrul Bibliotecii Județene “Panait Istrati” Brăila, unde va avea loc premierea câștigătorilor Concursului Județean de creație plastică „Constantin Boer Dondoș“ – in memoriam și vernisajul expoziției care conține lucrările realizate de participanții la concurs.

SIMFONIA COLINDELOR
2023-12-18 17:00 - 19:00
Luni, 18 decembrie, începând cu ora 17.00, brăilenii sunt invitați la un spectacol de colinde și obiceiuri de iarnă organizat la secția Mediatecă din cadrul bibliotecii.
Elevii Colegiului Economic „Ion Ghica” au pregătit pentru acest eveniment:
– un grupaj de colinde cu Miruna Meleș și Maria Păvălescu – prof. Anca Lilof,
– Dansul mascaților și Ursul: clasa a X-a E – prof. Anca Lilof,
– Plugușorul și Sorcova: clasa a IX-a E – prof. Costel Ghețu.
De la Liceul de Arte „Hariclea Darclée” vor cânta: Anna Teodora Mardale la chitară – prof. Alexandra Gurgu și Alexandra Pavel la pian – prof. Raluca Ciucă.
Elevii Şcolii Populare de Arte „Vespasian Lungu” susțin câteva momente la vioară: Cristi Surya Petrescu Bujor și Enya Nirmala Petrescu Bujor, ambii elevi fiind coordonați de prof. Ștefan Lupu.
Palatul Copiilor vine cu o suită de dansuri:
– Enya și Surya Petrescu Bujor vor dansa Vals Anastasia,
– Anelisse Simion și Flavia Trandafir – Broscuțele și Copelia,
– Dansul „Colinde de Crăciun” cu Grupa „XO” compusă din Andreea Mihailide – cls a IX-a, Anelisse Simion, Zana Liliac, Murea Irina – prof. Carmen Dragomir.
Vor fi prezenți și copiii de clasa a II-a de la Școala Gimnazială „Mihai Viteazul” cu un program de colinde și obiceiuri de iarnă- prof. înv. primar Viorica Novac. De asemenea, baritonul Ștefan Laurențiu Ionescu va interpreta un grupaj de colinde, iar copiii de la Ansamblul Folcloric „Garofița” din satul Lanurile vor dansa pentru cei din sală – profesori îndrumători Marius Epure și Ivan Silviu Daniel.
Organizator eveniment: prof. Nicolae Băcanu, Colegiul Economic „Ion Ghica” Brăila.

MARIA BIANCA MOCANU, prima expoziție de pictură
2023-12-19 12:00 - 13:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Eleva de 11 ani de la Școala Gimnazială ”Mihai Viteazul” expune pentru prima dată lucrări de pictură în fața publicului la Biblioteca Judeteana „Panait Istrati” Braila, alături de micuța artistă fiind prezenți colegii, prietenii și familia.
Vernisajul expoziției ”Veselie și Culoare” va avea loc marți, 19 decembrie 2023, începând cu ora 12.00, la Sala de Lectură, iar invitația se adresează tuturor celor pasionați de artele plastice.
Lucrările expuse sunt realizate la atelierul de pictură organizat săptămânal la bibliotecă, sub coordonarea Marei Lorina Marin Ionașcu, restaurator la secția Colecții Speciale.
Vă așteptăm la vernisaj să le oferim încurajări copiilor creatori de frumos!

Ateliere 15-20 ianuarie 2024
2024-01-15 08:00 - 2024-01-20 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Ziua Culturii Naționale
2024-01-15 09:00 - 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
15 ianuarie este o zi cu dublă semnificație pentru cultura română: Ziua Culturii Naționale și aniversarea a 174 de ani de la nașterea lui Mihai Eminescu, considerat cea mai importantă voce poetică din literatura noastră.
Cu acest prilej, Biblioteca Judeteana „Panait Istrati” Braila organizează luni, 15 ianuarie 2024, o serie de evenimente dedicate lui Eminescu.
La secția Împrumut Carte pentru Adulți programul cuprinde activități la care participă elevi din școlile brăilene:
-tur ghidat în bibliotecă și lectură publică începând cu ora 9.30,
-„Eminul nostru iubit”, prezentare și dezbatere, momente de evocare a vieții și operei eminesciene,
-Ziua Culturii Naționale, expoziție documentară care poate fi vizionată în holul de intrare al secției.
Ludoteca găzduiește expoziția de carte „Făt Frumos din lacrimă”, iar copiii din grupul artistic „Nino Nino” vor fi prezenți la ora 16.00 în Grădina Mare la bustul marelui poet pentru manifestarea „Nino Nino, în dor de Eminescu”.
La Centrul Multicultural este organizat la ora 11.30 un cenaclu literar pentru elevii de gimnaziu „Poezie și culoare”, unde se vor recita poeziile lui Eminescu.
De la ora 17.00, vă invităm la lansarea cărții „Eseuri” de Petru Pintilie (Ed. Proilavia, 2023), care reunește diverse scrieri la care autorul a lucrat pe durata mai multor ani: cercetări literare, eseuri, articole.
Moderează: Dragoș Adrian Neagu – directorul bibliotecii,
Prezintă profesorii: Georgiana Troia și Valentin Popa.
Vă așteptăm!

Se fac înscrieri la Atelierul de Limba Engleză pentru Adulți
2024-01-17 08:00 - 17:00
În curând începe Atelierul de Limba Engleză pentru Adulți, nivel începători!
În perioada 15 februarie – 15 iunie 2024 se va desfășura la Biblioteca Judeteana „Panait Istrati” Braila un curs interactiv care te va ajuta să vorbești, să citești și să scrii cu încredere în limba engleză. Întâlnirile vor fi săptămânale, iar ziua și ora vor fi stabilite în acord cu participanții.
Atenție, sunt doar 10 locuri! Înscrierile se fac la Biroul de Înscrieri de la parterul instituției.
Cursul este susținut de Cătălin Rîșnoveanu, bibliotecar.

ATELIERELE SĂPTĂMÂNII 22-27 IANUARIE
2024-01-22 08:00 - 2024-01-27 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Unirea Principatelor Române, expoziție documentară
2024-01-23 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
În perioada 23 ianuarie – 7 februarie 2024, Secția Împrumut pentru Adulți, din cadrul Bibliotecii Județene ,,Panait Istrati” Brăila, organizează o expoziție intitulată ,,Unirea Principatelor Române”, expoziție documentară prilejuită de 165 de ani de la Unirea Principatelor Române (24 ianuarie 1859). În fiecare an, pe 24 ianuarie este sărbătorită Ziua Principatelor Române. La 24 ianuarie 1859, Alexandru Ioan Cuza era ales domnitor și al Țării Românești, după ce la 17 ianuarie 1859 fusese ales domnitor al Moldovei. Astfel, s-a realizat unirea celor două principate, sub același domnitor. Ziua Principatelor Române, numită şi „Mica Unire” a reprezentat în istoria noastră punctul de pornire care a condus la făurirea României moderne. A fost momentul când, două Principate românești, Moldova și Țara Românească au optat pentru alegerea ca domnitor a lui Alexandru Ioan Cuza. Decizia de numire ca unic conducător îl punea în fruntea ambelor state, reprezentând interesele comune ale acestora. Unirea a fost posibilă datorită eforturilor oamenilor politici ai vremii care au reușit să valorifice, cu inteligență și spirit diplomatic, un context politic internațional favorabil, având ca sprijin dorința de unitate și solidaritate manifestată de populația din Moldova și Țara Românească. Puse în fața faptului împlinit, Marile Puteri au avut brusc de a face cu două principate conduse de același domnitor. Marele merit al lui Cuza a fost că a reușit să aducă recunoașterea internațională a Unirii Principatelor Române și, prin reformele sale din toate domeniile, a pus bazele statului român modern. Noua țară a început să se numească România abia după abdicarea lui Cuza, din anul 1866, când a fost redactată prima constituție.
Expoziția este realizată de Florentina Petcu, bibliotecar.

Ateliere 5-10 februarie 2024
2024-02-05 08:00 - 2024-02-10 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

ZIUA INTERNAȚIONALĂ A CITITULUI ÎMPREUNĂ de benzi desenate
2024-02-07 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
7 februarie 2024 e ZIUA INTERNAȚIONALĂ A CITITULUI ÎMPREUNĂ de Benzi desenate!
Această inițiativă reunește într-o singură zi copii, tineri și adulți din peste o sută de țări ale lumii pentru a celebra puterea cuvintelor. Este o campanie de promovare a bucuriei, frumuseții și beneficiilor lecturii. Tema ediției din anul 2024 se va concentra pe ideea de a citi împreună benzi desenate, care îmbină atât de frumos textul cu arta ilustrată.
Cu acest prilej, miercuri avem oaspeți la Secția de Împrumut pentru Copii. Ludotecă pe copiii de la Grădinița „Dumbrava Minunată”, Școala Gimnazială „Fănuș Neagu”, Colegiul Național Pedagogic „D. P. Perpessicius”, Școala Primară „Sfânta Maria”, iar cititorii cu voce tare vor fi elevi ai Liceului de Arte „Hariclea Darclée”.
De asemenea, la Centrul Multicultural vor avea loc sesiuni de lectură pentru școlari: „Cum citim o bandă desenată? „, „Un motan portocaliu la bibliotecă”, „Citim , ascultăm, ne distrăm”, „Banda lui Garfield”.
Și copiii de la Centrul Multifuncțional din cartierul Lacu Dulce se vor bucura în această zi de întâlnirea cu colegele noastre în cadrul clubului de lectură „Povești pentru copii isteți”.
Dragi copii, vă așteptăm să citim împreună!

Atelierele săptămânii 12-17 februarie 2024
2024-02-12 08:00 - 2024-02-17 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Michelangelo Buonarroti, expoziție documentară
2024-02-19 08:00 - 17:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România
Anul acesta, la data de 18 februarie, se comemorează 460 de ani de la trecerea în neființă a lui Michelangelo Buonarroti, care alături de Leonardo da Vinci, a fost cel mai important artist în perioada de vârf a Renașterii Italiene. Michelangelo Buonarroti a fost un adevărat homo universalis, calitățile sale reflectându-se în pictură, sculptură, desen și arhitectură, dar și literatură.
Secția Împrumut pentru Adulți a Bibliotecii Județene Panait Istrati Brăila organizează o expoziție documentară dedicată geniului universal Michelangelo Buonarroti, deschisă publicului în perioada 19-29 februarie 2024. Expoziția este realizată de Silvia Iacob, bibliotecar.

Ateliere 19-24 februarie 2024
2024-02-19 08:00 - 2024-02-24 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Brăila Tech Sprint, a doua ediție
2024-02-24 10:00 - 2024-02-25 13:00 | Casa Tineretului Brăila
Înscrierile sunt deschise pentru Hackathon-ul nostru!

Participă și descoperă lumea inovației digitale!

Data evenimentului: 24-25 februarie
Locația: Casa Tineretului Brăila

Cine poate participa?
Concursul se adresează elevilor și tinerilor pasionați de programare, cu vârste cuprinse între 13 și 20 ani, care studiază în Brăila și în județele limitrofe acestuia.

Ce te așteaptă la Hackathon?
Oportunitatea de a-ți pune la încercare abilitățile în domeniul IT
Interacțiune cu profesioniști din industrie
Premii atractive pentru proiectele tale:
Premiul 1: 3000 lei
Premiul 2: 1800 lei
Premiul 3: 900 lei
3 mențiuni, în valoare de 500 lei fiecare

Înscrie-te acum la https://hackathon.bjbraila.ro/ și pregătește-te pentru provocări captivante!

Activitățile săptămânii 26 februarie - 2 martie 2024
2024-02-26 08:00 - 2024-03-02 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Activități 18-23 martie
2024-03-18 08:00 - 2024-03-23 19:00 | Biblioteca “Panait Istrati” Braila, Piața Poligon nr. 4, Brăila, Brăila, 810026, România

Ziua Mondială a Sindromului Down, expoziție documentară
2024-03-21 08:00 - 19:00
În perioada 21 martie – 4 aprilie 2024, Secția Împrumut pentru Adulți din cadrul bibliotecii ,,Panait Istrati” Brăila, organizează o expoziție documentară cu ocazia Zilei Mondiale a Sindromului Down, care conține o serie de volume aflate în colecțiile bibliotecii.

Ziua Mondială a Sindromului Down se sărbătorește în fiecare an la data de 21 martie, cu scopul de a spori gradul de conștientizare cu privire la sindromul Langdon-Down. Sindromul Down este cea mai frecventă boală genetică cromozomială cu o incidența de 1:1000 nou-nascuți. Este cauzat de prezența unui cromozom 21 suplimentar, de aceea se numește și Trisomia 21.
Boala se caracterizează prin trăsături faciale particulare, malformații cardiace sau renale și întarziere în dezvoltarea neuropsihică. Este cea mai frecventă cauză genetică de dizabilitate intelectuală. Deşi sindromul Down este permanent, majoritatea celor afectaţi, beneficiind de o îngrijire adecvată, pot duce o viaţă normală şi activă.
Această zi este o oportunitate de a sensibiliza opinia publică cu privire la problemele persoanelor diagnosticate cu sindromul Down și, astfel, de a combate discriminarea acestora.
Cu această ocazie sunt organizate evenimente pe tot globul și este un bun prilej de a susține normalizarea și integrarea persoanelor cu sindromul Down în grupuri și comunități.
Expoziție realizată de Florentina Petcu, bibliotecar.
